1. **Faatalitali ia Ieova**
	* O lo tatou olaga ua tumu i faatalitali laiti pe tetele foi. Tatou te faatalitali mo le fanau mai o se pepe, o se iuga o se suega, o le fofō o se ma’i...
	* Peita’i, o le faatalitali atu i le Alii e sili atu nai lo lenei ituaiga faatalitali. Muamua lava i mea uma, o se faamoemoe lelei. O le iuga o se suega atonu e le faamanuiaina; pe atonu foi o le a le maua se fofō. Peita’i, o le faatalitali i le Atua e mautinoa lava o le a maua ai se olaga fiafia, ua sa’oloto mai le agasala
	* Peita’i o lenei faatalitali e aafia ai le tutūmau. E umi le faatalitali, ae le tatau lava ona tatou gaua’i atu i le faavaivai (Sapakuka 2:3).
	* Tatou te le faatalitali na’o i tatou. O loo faatalitali mai ma le naunauta’i le Foafoaga uma mo lo tatou laveaiina (Roma 8:18-25). E le o se faatalitali e mate, ae o se faatalitali e ola. E tatau ona tatou faananau i ai, ma finau ia faatumauina (Salamo 63:1; 27:14).
2. **Faatalitali ma le lotomaulalo (Salamo 131).**
	* O Tavita, o le tusitala o le Salamo 131, na faauuina o se tupu i le lumanai ao avea o ia ma se leoleo mamoe lotomaulalo. Na ia faatoilaloina se toa tino ese, manumalo i le afe o taua, ma mulimuli ane ua viia o ia o se tupu ia Isaraelu.
	* E ui ina faasolosolo malie lona tula’i mai, ae sa faatumauina pea le loto maulalo o Tavita. Na te le’i taumafai e avea mo ia lava le mamalu e le’i tuuina atu e le Atua ia te ia, e tusa lava pe o se tulaga sa foliga lelei mai (1Samuelu 24:6).
	* Sa ia lagonaina le faapei o se “tama ua te’a ma le susu” i luma o le Alii. O le te’a faafuasei ma le susu e tupu i le tamaititi i le va o le lua ma le fitu tausaga le matua. Ua iloa e le tamaititi lona vaivaiga ma lona faavalea, o loo saili atu pea i lima agaalofa o lona tina e maua ai le mafanafana ma lo latou puipuiga.
	* E faapena foi, ona valaaulia o’i tatou ia faapei o lea tamaititi, o loo faatalitali ma le mautinoaga ma le lotomaulalo i aao o lo tatou Tamā e faavavau (Mataio 18:3; Teuteuronome 33:27; Salamo 131:3).
3. **Faatalitali i taimi o faigata (Salamo 126).**
	* O le siosiomaga na tusia ai le Salamo 126 e le o se tulaga e faagaeetia: na ave faatagataotauaina Isaraelu i Papelonia, a’o Ierusalema ma le Malumalu sa faaumatia.
	* Peita’i, na pese le fai-salamo: “Ua faia e Ieova mea tetele mo i tatou; ua tatou fiafia ai” (Salamo 126:3).
	* E fiafia ea pe a saisaitia? E olioli ea i tiga? E mafai ea ona tatou olioli i se lalolagi o loo saisaitia e le agasala i ona aso nei?
	* Ioe, e fiafia. Fiafia ona tatou te le’o vaai i mafatiaga i le taimi nei. Ia liliu la tatou vaai i tua atu ma matauina mea tetele na faia e le Atua.
	* Ona, o le a tatou vaai atu i le lumanai ma le olioli. Pe a afio mai Iesu, o le a liua loimata maligi i le fiafia (Salamo 126:6). “E tusa i tatou ma tagata ua fai a latou miti” (Salamo 126:1).
4. **Faatalitali mo le Togiola (Salamo 92).**
	* E mafai ona tatou faitauina le faaupuga oi le Salamo 92 e faapea: “O le pese mo le Sapati.” E mafai ona tatou maua mai ai ni vaaiga se lua o le Sapati: O le Foafoaga ma le Togiola.
	* Tatou te olioli pe a mafaufau loloto i mea na faia e le Atua (Salamo 92:4-5). Ae e to’atele latou te lē taliaina Lē na Foafoa, poo le togiola ua Ia ofoina mai (Salamo 92:6-7).
	* Peita’i, oi tatou o e taliaina le Faaola o le a toe foafoaina. E faapei o pama, o le a tatou tupu lauolaola pea, o le a tatou fua mai, o le a malolosi pea i tatou (Salamo 92:12-14).
	* A’o tatou faatalitali mo lea taimi, o Sapati uma lava e mafai ona faafouina ai lo tatou faamoemoe i ni auala se lua:
		+ Ua “faauuina i tatou.” O loo faaaoga iinei se upu faapitoa e faasino i le suauu ua palu faatasiina ma le taulaga (Levitiko 2:5). Oi tatou lava o taulaga i le Atua (Roma 12:1).
		+ Tatou te faasoa atu lo tatou faamoemoe i nisi. “Ia folafola atu: ‘O IEOVA e amiotonu; o Ia o lo’u Papa, ma e le’o ia te Ia se amioletonu.’” (Salamo 92:15)
5. **Faatalitali mo le taeao faaauro (Salamo 143).**
	* O le taeao o le a muta ai le pogisa o le atuatuvale ma mafatiaga (Salamo 130:5-6; 30:5b). O le suiga lea o loo fua mai i le taeao o loo faamatalaina faapea i le Salamo 143:
	* Ua faalaei’au i tatou e Peteru ina ia talitonu i le Afioga a le Atua e taitaiina ai i tatou se’ia oo ina tafa mai ata o le taeao (2Peteru 1:19). Ae o afea e oo mai ai lea taeao?
	* O Iesu o le “Fetu Pupula o le Taeao” (Faaaliga 22:16). Pe a afio mai o Ia, “O le a le toe i ai lava se po i lea mea; e le aoga foi ia te’i latou se lamepa, poo le malamalama o le la; aua o le Alii le Atua na te faamalamalamaina i latou” (Faaaliga 22:5). E matuā taua lava le faatalitali ma le onosa’i